மேயர் சுண்டெலி

மசு மயோரி (Mayor's mouse) என்பது எலிப் பேரினமான மசுவினைச் சேர்ந்த கொறிணி சிற்றினமாகும். இது பொதுவாக மேயர் சுண்டலி, மேட்டுநில சுண்டெலி மற்றும் முள் சுண்டெலி என அழைக்கப்படுகிறது. இது இலங்கையில் மட்டுமே காணப்படும் அகணிய உயிரி.

வாழிடம் 
மேயர் சுண்டெலி வெப்பமண்டல மற்றும் மிதவெப்பமண்டல காடுகள் மற்றும் ஈரமான புல்வெளி வாழ்விடங்களில் வாழ்கிறது. இது  புதைகுழிகளைத் தோண்டி வசிக்கின்றது. இது இரவாடுதல் வழக்கமுடையது.

அச்சுறுத்தல் 
மேயர் சுண்டெலி சிற்றினம் இலங்கையின் சில பகுதிகளில் பரவலாகக் காணப்படுகிறது. ஆனால் இது காடழிப்பு மற்றும் பூனைகள் உட்படப் பல வேட்டை விலங்குகளால் அச்சுறுத்தல்களை எதிர்கொள்கிறது.

வகைப்பாட்டியல் 
மேயர் சுண்டெலி சிற்றினத்தில் இரண்டு துணையினங்கள் உள்ளன. அவை ம. ம. மேயோரி மற்றும் ம. ம. போகாக்கி. ஒரு சமீபத்திய ஆய்வு போகாக்கி என்ற துணையினம் பின்வரும்ஒட்டுண்ணிகளுடன் தொடர்புடையதாகப் பட்டியலிடப்பட்டுள்ளது: எச்சினோலாலாப்சு பேரினத்தின் ஒரு பூச்சி, ஐக்சோட்சு பேரினத்தின் உண்ணி மற்றும் உறிஞ்சும் பேன் பாலிப்ளாக்சு இசுபினுலோசா. ஒரு புதிய வகை சூடோசுகார்பியன் எலியில் கண்டுபிடிக்கப்பட்டு விவரிக்கப்பட்டுள்ளது. இது மெகாசெர்னசு கன்னெலியென்சிசு என்று பெயரிடப்பட்டது. மேயர் சுண்டெலி இலங்கையின் பூர்வீக தெள்ளு இசுடிவாலியசு போபரசை விருந்தோம்பியாகவும் உள்ளது.

மேற்கோள்கள்

வெளி இணைப்புகள் 

 Wilson, D. E. & Reeder, D. M. Mus (Coelomys) mayori. Mammal Species of the World. Third Edition. Johns Hopkins University Press.

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
சுண்டெலிகள்
இலங்கை முலையூட்டிகள்
அகணிய உயிரிகள்